Grop d'Ada
Lo grop d'Ada ò escòla de la cort de Carlesmanhe es un grop de manuscrichs enluminats carolingians produsit entre 780 e 814 dins l'environa de l'emperaire Carlesmanhe. Son estile es estat definit per l'istorian de l'art alamand Wilhelm Koelher.

Estile 
Lo promier manuscrich comandat per Carlesmanhe encara servat es l'Evangeliari de Godescalc, estigançat devèrs 781-783. Sembla pasmens d'aguer estat realizat a Worms puslèu qu'a la cort d'Aquisgran. La rompedura estilistica es pron fòrta rapòrt a l'enluminadura merovingiana que lo precedís. Lo grop d'Ada es estat, eu, estigançat completament a Aquisgran, au dintre de la cort imperiala. Lei manescrichs se caracterizan per una bèla influéncia de l'enluminadura antica, amb de manuscrichs provenent, probable, de Ravena. Presentan en generau de retrachs d'evangelistas de bèla dimension, enviroutats d'un bèl encastre arquitecturat.

Aquesta escòla despareisse lèu après de la mòrt de Carlesmanhe en 814. Faudrà esperar leis enfants de Loís lo Promier lo Piós per qu'una nòva escòla imperiala tòrna espelir.

En mai d'aquestos manuscrichs, d'autreis istorians apondèron a n'aquesta escòla lo vielh Psautier d'aur de la Rèina Ildegarda encuei despareissut e leis Evangèlis de Saint-Denis, provenent de la fin dau .

Lei manuscrichs